આ ઘટના બાદ અહીં દુકાન ધરાવતા નીલેશ ગાલા, ઉઝૈફા ખાન અને અન્ય દુકાનધારકોએ ‘મિડ-ડે’ને જણાવ્યું હતું કે ‘આ બ્રિજનું રિપેરિંગ તાત્કાલિક ધોરણે હાથ ધરાવું જોઈએ એને બદલે ધીમી ગતિએ ચાલી રહ્યું છે. મંગળવારની ઘટના બાદ રેલવે-અધિકારીઓએ રાણી સતી રોડ પરના ફાટકના તૂટેલા બંધ દરવાજાના લોખંડના સળિયાને વેલ્ડિંગ કરી રિપેરિંગ કર્યું હતું, પરતું હજી પણ આ બ્રિજનું કામ ઝડપથી નહીં થાય તો આ પ્રકારની ઘટનાઓ હજી પણ બની શકે છે, કારણ કે હજી પણ ઘણા લોકો આ ફાટક પાસેના પોલાણની જગ્યામાંથી ટ્રૅક ક્રૉસ કરે જ છે.’